《送明照庵往江西北禅寺》
明代·守仁

大江西来山水雄，临川古郡多灵踪。青莲梵宇柘冈下，五峰削灵金芙蓉。

石门老，著书处，溪外茅堂依绿树。僧史流传三百年，犹有山灵为呵护。

君今领荐向此行，飘然去住浮云轻。独携金锡度前岭，野花啼鸟争相迎。

凉风萧萧吹客袂，黄叶纷纷下庭际。烹取当时露地牛，好与诸郎同守岁。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。